Hvilke hendelser, personer og spørsmål har folk søkt på i år? Google er i dag ute med sin oversikt over årets søketrender.

Det var Kampanje som først meldte saken.

– At Facebook, og Youtube ligger foran VG og Dagbladet sier kanskje litt om medieutviklingen, sier trendforsker Ståle Økland til NRK.

– Det er kanskje litt overraskende at så mange bloggere topper lista til norske kvinner, mens menn søker mer tradisjonelt, legger han til.

– «Skam»-året 2016

Google opplever selv at topplisten ofte er stabil, men trender for året tydeliggjør seg i disse listene – for eksempel «Skam» og mobilspillet «Pokémon Go».

Det finnes dessuten en egen søkeliste for hva som er mest søkt om relatert til «Skam» – kun bestående av skuespillernes navn, og det er ikke uten grunn.

– I uken episoden med «Even» som hadde blitt manisk søkte folk 300 ganger mer enn det som er normalt på det. Det viser at Skam kan føre til stor bevissthet rundt viktige ting, som psykiske lidelser, sier Google-analytiker Hanne-Lene Dahlgren til NRK.

Generelt sett søker nordmenn på skuespillerne som spiller i serien, men det er ikke kun i Norge at Google merker «Skam»-trykk.

– Til tross for at det akkurat er lansert er «Skam» det mest trendende ordet i Danmark, og i Sverige har det vært det den siste måneden, sier Dahlgren og slår fast:

– Dette har vært «Skam»-året 2016.

De største søkene

Men det er ikke bare serien som dominerer søkene.

Google har tatt for seg de mest søkte kjendisene i landet, politikere og andre trender som har preget 2016.

– «Pokémon Go» har hatt stort søkevolum, og det samme gjelder det amerikanske valget og «Brexit», sier Dahlgren.

SPENNENDE TIDER: Det sier den norske Google-sjefen Jan Grønbech til Kampanje. Nå har de lagt fram lister som viser hva nordmenn har interessert seg for i 2016. Foto: Heiko Junge / NTB scanpix

Dessuten har Netflix-serien «Making a Murderer» fått oss til å grave i hva som skjer med Steven Avery, og ikke minst hva ulike internett-ord betyr.

– Folk undersøker engelske ord som kommer inn via sosiale medier. Eksempler er «dm», «gm» og «bae», som betyr henholdsvis direktemelding, «good morning» og «before anyone else», forteller hun videre.

Og hvorfor ordet «jovial» topper «Hva betyr»-listen?

– Det skylder vi på Freddy Kalas for.

Google spesifiserer at dette er toppsøkene i hver kategori og ikke hvilke søk som har økt mest.

Her er årets mest brukte søkeord i Norge:

Mest søkte ord totalt:

Youtube Facebook VG Google Finn Google Translate Dagbladet 1881 Gule Sider Yr

Mest søkte trender:

Skam (NRK) Pokémon Go Brexit Donald Trump Making a Murderer (Netflix)

Det finnes dessuten en liste for alle spørsmålene vi søker opp via søkemotoren, godt preget av internett-slang og helt hverdagslige ting:

Hva betyr …?

Hva betyr jovial Hva betyr bae Hva betyr emojiene Hva betyr lol Hva betyr dm Hva betyr sushi Hva betyr gm Hva betyr Volvo Hva betyr pm og am Hva betyr brexit

Hvordan …?

Hvordan skrive cv Hvordan regne prosent Hvordan tjene penger Hvordan skrive søknad Hvordan koke egg Hvordan koke ris Hvordan gå ned i vekt Hvordan bli gravid Hvordan få kjæreste Hvordan ta skjermbilde

Google har også egne lister for mest søkte norske kvinner og menn. På toppen på kvinnesiden er det kun bloggere som får plass, mens hos mennene går det primært i musikk og sport.

Mest søkte norske kvinner:

Sophie Elise Fotballfrue Mamma til Michelle Tone Damli Camilla Pihl Isabel Raad Therese Johaug Ina Wroldsen Lene Orvik Rannveig Heitmann

Mest søkte norske menn:

Marcus & Martinus Alan Walker Kygo Martin Ødegaard Petter Northug John Arne Riise Magnus Carlsen Kong Harald Thomas Hayes Jahn Teigen

Og når det kommer til sportspersonligheter:

Therese Johaug Martin Ødegaard Petter Northug John Arne Riise Magnus Carlsen Nora Mørk Marit Bjørgen Cecilia Brækhus Martin Johnsrud Sundby Heidi Weng

Mest søk om «Skam»:

Josefine Frida Pettersen Thomas Hayes Noora Skam Skam Skuespillere William Skam Ulrikke Falch Herman Tømmeraas Lisa Teige Tarjei Sandvik Moe Ina Svenningdal

Mest søkte internasjonale stjerner:

Donald Trump Kim Kardashian Justin Bieber Ariana Grande Kylie Jenner Hillary Clinton Ronaldo Selena Gomez Adele Messi

På norsk jord har Google til slutt målt hvilke norske politikere som nordmenn har søkt mest etter. Her troner Sylvi Listhaug (Frp), med statsminister Erna Solberg på andreplass og finansminister Siv Jensen på tredje: